text: দেশের ৩টি প্রতিষ্ঠানে বড় ধরনের সাইবার হামলা – allandevery1
  Home/তথ্যপ্রযুক্তি/দেশের ৩টি প্রতিষ্ঠানে বড় ধরনের সাইবার হামলা
  admin apon Send an email August 30, 2021
  দেশের তিনটি কর্পোরেট প্রতিষ্ঠান বড় সাইবার হামলার শিকার হয়েছে। প্রতিষ্ঠানগুলোর মধ্যে রয়েছে সুপার চেইন শপ, ই-কমার্স এবং টেলিকম কর্পোরেশন।
  সাইবার নিরাপত্তা বিশেষজ্ঞ তানভীর হাসান জোহা সোমবার ৩০ আগস্ট রাত ২ টায় সংবাদমাধ্যমকে এই তথ্য নিশ্চিত করেছেন।
  তিনি সংবাদমাধ্যমকে বলেন, আমি প্রতিষ্ঠানগুলোর নাম প্রকাশ করতে চাচ্ছিনা।তবে প্রতিষ্ঠানগুলো সুপার চেইন শপ, ই-কমার্স এবং টেলিকম খাতের সাথে জড়িত আছে । র‍্যানসমওয়্যার আক্রমণ করা হয়েছে। এর মানে হল যে তারা ক্ষতিগ্রস্ত প্রতিষ্ঠানের কিছু তথ্য জব্দ করেছে এবং বিনিময়ে তারা প্রতিষ্ঠানগুলোর কাছ থেকে কোন স্বার্থ চাচ্ছে।
  তিনি বলেন, প্রায় একই সময়ে এবং একই হ্যাকার গ্রুপের মাধ্যমে এই হামলা হয়েছে।এই সাইবার হামলাটি রোববার রাত ১১ টার পরে প্রায় একই সময়ে তিনটি প্রতিষ্ঠানে সংঘটিত হয়।তিনি আরো বলেন,৩টি প্রতিষ্ঠান আক্রমণের ধরন একই এবং সময় প্রায় কাছাকাছি।তাছাড়া তিনটি প্রতিষ্ঠানেই হ্যাকারদের সাথে যোগাযোগের জন্য একটি ই-মেইল ঠিকানা দেওয়া হয়েছে। তিনটি প্রতিষ্ঠানকে একই ই-মেইল ঠিকানা দেওয়া হয়েছে। এ থেকে এটা ধারণা করা যাচ্ছে, তিনটি সাইবার আক্রমণের ঘটনা একই হ্যাকারগোষ্ঠী থেকে এসেছে
  এটি প্রাথমিকভাবে নিশ্চিত করা গেছে যে, হ্যাকাররা প্রতিষ্ঠানের সার্ভারের কিছু তথ্য দখল করেছে এবং সেগুলি 'লক' বা 'আন-রিডেবল'করে দিয়েছে।এই তথ্য গুলো ফিরে পেতে হলে সেসব প্রতিষ্ঠানকে ই-মেইল এর মাধ্যমে যোগাযোগ করার নির্দেশনা দিয়েছে হ্যাকাররা।
  একটি সরকারি সংস্থা ইতোমধ্যেই ঘটনার তদন্ত শুরু করেছে বলে জানিয়েছেন তানভীর হাসান জোহা। তিনি আরও বলেন যে জোহার প্রতিষ্ঠান 'ব্যাকডোর' হ্যাক হওয়া তথ্য পুনরুদ্ধারে তাদের সাথে কাজ করছে।